Républik Libanon iku nagara ing Wétan Tengah, sadawané Segara Tengah, lan wewatesan karo Suriah ing sisih lor lan wétan, lan Israèl ing sisih kidul. Gendéra Libanon nampilaké gambar wit Aras awarna ijo kanthi latar wuri putih, diapit déning loro garis abang horisontal ing dhuwur lan ngisoré. Amarga kahanané kang manéka warna, Libanon nganut sistem pulitik mirunggan, kang dikenal minangka konfesionalisme, kang dimaksud kanggo ngedum kakuwasan kanthi adil antarané aliran-aliran agama kang béda-béda.